《韩亭》
宋代·薛利和

岭脊孤亭势倚云，前临城邑后荒村。八千里外人归久，四百年间木尚存。

直北恶溪泉滚滚，落南瘴海雾昏昏。先生伟绩传青史，万古民怀逐鳄恩。

作者简介：薛利和，字天益，兴化（今福建莆田）人。仁宗景祐五年（一○三八）进士。历知春、潮、韶三州。累迁屯田员外郎。神宗熙宁间，通判广州。事见《莆阳比事》卷二。今录诗四首。